Oficialusis leidinys L 216 , 10/08/2001 p. 0026 - 0028



Komisijos sprendimas 2001 m. liepos 27 d. iš dalies keičiantis sprendimus 92/160/EEB ir 97/10/EB dėl Pietų Afrikos regionavimo ir panaikinantis Sprendimą 1999/334/EB dėl apsaugos priemonių iš Pietų Afrikos atvežamų registruotų arklių importui (pranešta dokumentu Nr. C(2001) 2367) (tekstas svarbus EEE) (2001/622/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl veterinarijos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Sprendimu 2001/298/EB [2], ypač į jos 13 straipsnio 2 dalies a punktą, atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB [3] su paskutiniais pakeitimais, padarytais Direktyva 96/43/EB [4], ypač į jos 18 straipsnį, kadangi: (1) Komisijos sprendimas 92/160/EEB [5] su paskutiniais pakeitimais, padarytais Sprendimu 2000/619/EB [6], nustato tam tikrų trečiųjų šalių skirstymo į arklinių šeimos gyvūnų importo regionus sistemą. (2) Komisijos sprendimu 97/10/EB [7], kuris taip pat suskirstė Pietų Afriką į regionus, nustatyti registruotų arklių importo iš Pietų Afrikos veterinarijos reikalavimai. (3) Po 1999 m. gegužės pranešimo apie afrikinės arklių ligos protrūkius Pietų Afrikos Vakarų Gerosios Vilties kyšulio provincijoje Komisija priėmė 1999 m. gegužės7 d. Sprendimą 1999/334/EB [8], nustatantį apsaugos priemones dėl iš Pietų Afrikos atvežamų registruotų arklių. (4) Pietų Afrikoje daugiau kaip dvejus metus neužfiksuota afrikinės arklių ligos jos neapimtoje municipalinėje Keiptauno srityje ar stebėjimo zonoje, supančioje neapimtą sritį. (5) Pietų Afrikos Respublikos kompetentingos tarnybos pateikė Komisijai išsamią galutinę ataskaitą apie 1999 m. protrūkį ir nuo to laiko taikytas priemones. Šios ataskaitos pagrindinės išvados taip pat buvo pristatytos 2000 m. lapkritį Algetėje, Ispanijoje vykusiam Nacionalinių afrikinės arklių ligos etaloninių laboratorijų metiniam susirinkimui. (6) Vis dėlto Pietų Afrikos kompetentingos tarnybos paprašė pataisyti skirstymą į regionus suderinant jį su Bendrijos teisės aktais ir Tarptautinio epizootijų biuro (OIE) standartais. (7) Siekiant leisti iš Pietų Afrikos importuoti registruotus arklius, būtina pataisyti arklinių šeimos gyvūnų importo regionavimą pataisant Sprendimo 92/160/EEB priedą, reikia pataisyti Sprendimo 97/10/EB priede apibrėžtas stebėjimo ir apsaugos zonų ribas ir panaikinti sprendimą 1999/334/EB. (8) Šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 92/160/EEB priede nuoroda į Pietų Afriką pakeičiama taip: "Pietų Afrika3 Keiptauno municipalinė sritis apibrėžiama taip: Šiaurinė riba: | Blaauwberg kelias (M14); | Rytinė riba: | Koeberg kelias (M14), Plattekloof kelias (M14), autostrada N7, autostrada N1 ir autostrada M5; | Pietinė riba: | Ottery kelias, princo Džordžo alėja, Wetton kelias, Riverstone kelias, Tennant kelias, Newlands alėja, Paradise kelias, Union alėja, Rhodes alėja iki Newlands Forestry Station ir per Echo Gorge Of Table Mountain į Camps Bay; | Vakarinė riba: | pakrantė nuo Camps Bay iki Blaauwberg kelio." | 2 straipsnis Sprendimo 97/10/EB I priedas pakeičiamas taip: 1. 2 dalis, susijusi su skirstymu į regionus, pakeičiama šio sprendimo priedo žodžiais. 2. 3 dalies 1 punkto antra pastraipa pakeičiama taip: "Tačiau nukrypdamas Pietų Afrikos Žemės ūkio ministerijos Veterinarijos direktorius gali veterinarijos gydytojams ar valstybiniams įgaliotiems veterinarijos technikams leisti skiepyti pagal vakcinos gamintojo nurodymus naudojant registruotą polivalentinę AHS vakciną tuos arklius, kurie turi būti išvežti iš ligos neapimtos teritorijos arba iš stebėjimo zonos už jos išorinių ribų, jeigu paisoma nuostatos, kad tų arklių negalima išvežti iš ūkio tol, kol jie nebus vežami į paskirties vietą už ligos neapimtos teritorijos arba stebėjimo zonos ribų, o apie skiepijimą turi būti įrašoma pase." 3. 3 dalies 2 punktas pakeičiamas taip: "Jeigu registruoti arkliai nuo AHS skiepijami ne ligos neapimtose teritorijose ir ne stebėjimo zonoje, registruota polivalentine AHS vakcina pagal vakcinos gamintojo nurodymus tuos arklius skiepija veterinarijos gydytojas ar valstybinis įgaliotas veterinarijos technikas, o apie skiepijimą turi būti įrašoma pase." 3 straipsnis Panaikinamas Sprendimas 1999/334/EB. 4 straipsnis Šis sprendimas skirtas valstybėms narėms. Priimta Briuselyje 2001 m. liepos 27 d. Komisijos vardu David Byrne Komisijos narys [1] OL L 224, 1990 8 18, p. 42. [2] OL L 102, 2001 4 12, p. 63. [3] OL L 268, 1991 9 24, p. 56. [4] OL L 162, 1996 7 1, p. 1. [5] OL L 71, 1992 3 18, p. 24. [6] OL L 215, 2001 8 9, p. 55. [7] OL L 3, 1997 1 7, p. 9. [8] OL L 126, 1999 5 20, p. 19. -------------------------------------------------- PRIEDAS "2. Afrikinės arklių ligos neapimta teritorija: 2.1. Afrikinės arklių ligos neapimta teritorija: Keiptauno municipalinis regionas – tai Afrikinės arklių ligos neapimta teritorija, kuri apibrėžiama taip: -Šiaurinė riba: | Blaauwberg kelias (M 14), | -Rytinė riba: | Koeberg kelias (M14), Plaaatekloof kelias (M14), autostrada Nr. 7, autostrada Nr. 1 ir autostrada M5, | -Pietinė riba: | Ottery kelias, princo Džordžo alėja, Wetton kelias, Riverstone kelias, Tennant kelias, Newlands alėja, Paradise kelias, Union alėja, Rhodes alėja iki Newlands Forestry Station ir per Echo Gorge Of Table Mountain į Camps Bay, | -Vakarinė riba: | pakrantė nuo Camps Bay iki Blaauwberg kelio. | 2.2. Afrikinės arklių ligos stebėjimo zona: Afrikinės arklių ligos neapimtą teritoriją supa ne siauresnė nei 50 km pločio stebėjimo zona, kuriai priskirti Keiptauno, Vredenburg, Hopefield, Moorreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchells Plain ir Strand rajonai ir kurià ðiaurėje apriboja Berg Rivier, rytuose – Hottentots Holland Mountains, o pietuose ir vakaruose – pakrantė. 2.3. Afrikinės arklių ligos apsaugos zona: Stebėjimo zoną supa ne siauresnė nei 100 km pločio apsauginė zona, kuriai priskirti Clanwiliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam rajonai. 2.4. Afrikinės arklių ligos apimta zona: Pietų Afrikos Respublikos teritorijos dalis, esanti už Vakarų Gerosios Vilties kyšulio provincijos ribų, Vakarų Gerosios vilties kyšulio provincijos dalis, esanti už afrikinės arklių ligos neapimtos teritorijos, apsaugos ir stebėjimo zonų bei apimanti Vanrynsdorp, Vredendal, Laingsburg, Ladismith, Heidelberg, Riversdale, Mossel Bay, Calitzdorp, Oudtshoorn, George, Knysna, Uniondale, Prince Albert, vakarų Beaufort ir Murraysburg rajonus." --------------------------------------------------